The Chieftains
Store norske leksikon,Kunst og estetikk,Musikk,Populærmusikk,Verdensmusikk
The Chieftains er en irsk folkemusikkgruppe som ble dannet i 1962. Gruppa besto fram til 2021 av Paddy Moloney, som spilte blikkfløyte, trekkspill og irsk sekkepipe (uilleann pipes) , Kevin Conneff, på slaginstrumentet bodhrán og sang, og Matt Molloy på irsk fløyte. Moloney døde i 2021.
The Chieftans platedebuterte i 1964, og etablerte seg snart som en av de fremste og mest populære representantene for irsk musikk, både hjemme og i utlandet. Ved siden av å spille tradisjonell folkemusikk har de ofte samarbeidet med musikere fra andre miljøer, både innen klassisk musikk (for eksempel fløytisten James Galway), country og rock. De spilte med Van Morrison på albumet Irish Heartbeat (1988), og på The Long Black Veil (1995) med blant andre The Rolling Stones, Sting, Ry Cooder, Sinéad O'Connor og Mark Knopfler, i tillegg til Morrison.The Chieftains har vunnet seks Grammy-priser. De har laget musikk for TV og film og bidro blant annet musikalsk til filmen Barry Lyndon (1976). Utvalgte album Irish Heartbeat (1988)  An Irish Evening (1991)  Santiago (1997)  Tears of Stone (1999)  Water From the Well (2000)  Down the Old Plank Road (2002)  San Patricio (2010)  Voice of Ages (2012) Les mer i Store norske leksikon Musikk i Irland Eksterne lenker The Chieftans